**LĒMUMS**

LIEPĀJĀ

|  |  |
| --- | --- |
| 2021.gada 20.maijā | Nr.192/6  (prot. Nr.6, 3.§) |

Par projektu “Pirmsskolas izglītības iestādes

ēkas būvniecība Liedaga iela 6, Liepājā”

Pamatojoties uz likuma “Par pašvaldībām” 14.panta otrās daļas 3.punktu un 15.panta pirmās daļas 4.punktu, Liepājas pilsētas attīstības programmas 2015.-2020.gadam pielikuma Nr.2.1. “Rīcību plāns 2015.-2020.gadam” Rīcību Nr.1.1.1.(2) “Nodrošināt pilsētā deklarētos bērnus ar vietu pirmsskolas izglītības iestādēs no pusotra gada vecuma vai līdzvērtīgu alternatīvu pakalpojumu, tai skaitā atbalstīt privāto pirmsskolas izglītības iestāžu darbību”, pielikuma Nr.2.2. “Investīciju plāns 2015.-2020.gadam” projektu unikālais Nr.Pr\_235.3. un Ministru kabineta 2021.gada 13.aprīļa noteikumiem Nr.242 “Augstas gatavības pašvaldību investīciju projektu pieteikšanas, izskatīšanas un finansējuma piešķiršanas kārtība”, izskatot Liepājas pilsētas domes pastāvīgās Pilsētas attīstības komitejas 2021.gada 13.maija lēmumu (sēdes protokols Nr.5) un pastāvīgās Finanšu komitejas 2021.gada 13.maija lēmumu (sēdes protokols Nr.5), LIEPĀJAS PILSĒTAS DOME

N O L E M J :

1. Atzīt par spēku zaudējušu Liepājas pilsētas domes 2020.gada 20.februāra lēmumu Nr.38/3 “Par projektu “Degradēto teritoriju revitalizācija un uzņēmējdarbības pamatinfrastruktūras izveide kūrorta zonā, Liepājā, 3.kārta””.

2. Atbalstīt investīciju projekta “Pirmsskolas izglītības iestādes ēkas būvniecība Liedaga iela 6, Liepājā” (turpmāk - Projekts) īstenošanu saskaņā ar Ministru kabineta 2021.gada 13.aprīļa noteikumiem Nr.242 “Augstas gatavības pašvaldību investīciju projektu pieteikšanas, izskatīšanas un finansējuma piešķiršanas kārtība”.

3. Apstiprināt Projekta kopējās izmaksas 3 363 264,00 EUR (trīs miljoni trīs simti sešdesmit trīs tūkstoši divi simti sešdesmit četri *euro* 00 centi) apmērā, no kurām:

3.1. Projekta attiecināmās izmaksas - 3 223 965,15 EUR, no tām:

3.1.1. plānotais valsts budžeta finansējums (85%) - 2 740 370,38 EUR;

3.1.2. Liepājas pilsētas pašvaldības līdzfinansējums (15%) - 483 594,77 EUR;

3.2. Projekta neattiecināmās izmaksas - 139 298,85 EUR.

4. Nodrošināt Projekta īstenošanai nepieciešamo Liepājas pilsētas pašvaldības līdzfinansējumu Projekta attiecināmo izmaksu un neattiecināmo izmaksu segšanai 622 893,62 EUR (seši simti divdesmit divi tūkstoši astoņi simti deviņdesmit trīs *euro* un 62 centi) apmērā:

4.1. 2021.gadā - 373 736,17 EUR;

4.2. 2022.gadā - 249 157,45 EUR.

5. Noteikt, ka Projekta īstenošanai nepieciešamais Liepājas pilsētas pašvaldības finansējums var tikt precizēts pēc publiskā iepirkuma rezultātiem un līguma noslēgšanas.

6. Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldei plānot Projektam nepieciešamo finansējumu Liepājas pilsētas pašvaldības budžetā, nepieciešamības gadījumā piesaistot kredīta resursus.

7. Paredzēt, ka gadījumā, ja Valsts kases aizņēmums netiks piešķirts pilnā Projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir neatkarīgi no aizņēmuma Valsts kasē.

8. Pilnvarot Liepājas pilsētas pašvaldības izpilddirektoru parakstīt visu ar Projektu saistīto dokumentāciju.

9. Liepājas pilsētas domes priekšsēdētāja vietniekam pilsētas attīstības un sadarbības jautājumos kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Domes priekšsēdētāja birojam, Izpilddirektora birojam, Attīstības pārvaldei, Finanšu pārvaldei, Juridiskajai daļai, Komunālajai pārvaldei, Nekustamā īpašuma pārvaldei, Liepājas pilsētas Izglītības pārvaldei | |